open-index/open-wikipedia-markdown huggingface dataset:
Syöttökukko

**Syöttökukko** eli kapuuni 
eli salvukukko on ennen sukukypsyyden saavuttamista kirurgisesti kastroitu kukko. Syöttökukon liha on rasvaisempaa ja maku arvostettua.

Ennen EU:ta syöttökukkojen kasvatus oli kielletty monissa maissa eläinrääkkäyksenä, mutta EU sallii syöttökukkojen kasvattamisen tuotteiden laadun ja perinteisten tuotantomuotojen säilyttämiseksi luomutuotannossa.

## Lähteet

## Aiheesta muualla
Kuningatar Maudin vuoret

**Kuningatar Maudin vuoret** () on suuri joukko vuoria ja vuoristoja Beardmoren ja Reedyn jäätiköiden välissä Antarktiksella. Alueeseen kuuluu myös osa Rossin jäähyllystä. Roald Amundsen retkikuntineen nimesi vuoret Norjan kuningattaren Maudin kunniaksi kiivetessään ylös Axel Heibergin jäätikköä marraskuussa 1911.

## Lähteet
Vain ystäviä

**Vain ystäviä** (*Just Friends*, televisioesityksessä käytetty nimeä *Vain frendejä*) on vuonna 2005 ensi-iltansa saanut komediaelokuva. Elokuvan on ohjannut Roger Kumble ja pääosissa ovat Ryan Reynolds ja Amy Smart.

Elokuva kertoo ylipainoisesta ja kiusatusta Chris Branderista, jonka ainoa ystävä on kaunis ja suosittu Jamie Palamino. Jamien pitämissä juhlissa Chris nolataan täysin ja lähtee kiivastuneena juhlista ja vannoo kostavansa vielä kaikille.

Vuosia myöhemmin Chris on laihduttanut liikakilonsa ja hän työskentelee tunnetussa levy-yhtiössä ja on suosittu. Chris on lähdössä Pariisiin laulajan Samantha Jamesin kanssa, mutta lentokoneen mikro syttyy tuleen ja he joutuvat jäämään New Jerseyhyn. Siellä hän tapaakin vanhan ihastuksena Jamien.

## Näyttelijät

## Lähteet
Shadow Man

**Shadow Man** on vuonna 2006 suoraan DVD:lle julkaistu yhdysvaltalainen toimintaelokuva. Elokuvan ohjasi Michael Keusch. Pääosissa esiintyivät Steven Seagal ja Eva Pope.

## Juoni

Entinen CIA-agentti Jack Foster on matkalla Romaniaan, kun lentokentällä hänen tyttärensä kidnappaa englantilainen agentti. Kaikki kuitenkin liittyy tappavaan virukseen, jonka epäluotettavat CIA:n agentit kuljettavat Fosterin tietämättä hänen kännykässään. Pelastaakseen tyttärensä hänen täytyy selvittää tiensä läpi vakoiluverkoston, jossa ystävät osoittautuvatkin olevan vihollisia.

## Näyttelijät

## Aiheesta muualla
* Arvostelu leffatykki.comissa
* Traileri
Koston kruunajaiset

**Koston kruunajaiset** (*Prom Night*) on vuonna 1980 ensi-iltansa saanut kanadalainen kauhuelokuva. Elokuvan on ohjannut Paul Lynch ja pääosissa ovat Jamie Lee Curtis ja Leslie Nielsen. Se sai kolme jatko-osaa, *[[Prom night II – verijuhlat]]* (1987), *[[Suudelma ennen kuolemaa (vuoden 1989 elokuva)|Suudelma ennen kuolemaa]]* (*Prom Night III: The Last Kiss*) (1989) ja *[[Prom Night 4 – päästä meidät pahasta]]* (1992). Nelson McCormickin ohjaama uudelleenfilmatisointi *[[Prom Night (vuoden 2008 elokuva)|Prom Night]]* sai ensi-iltansa vuonna 2008.

## Juoni
Pieni lapsijoukko leikkii hylätyssä tehdasrakennuksessa, mutta leikki päättyy surullisesti, kun pikkutyttö menettää henkensä. Koska tapaturmassa ei ollut muita silminnäkijöitä, he päättävät olla kertomatta koko asiasta mitään ja antaa asian painua unholaan.

Kuusi vuotta myöhemmin lapsista on kasvanut jo nuoria, jotka ovat valmistautumassa koulunsa päättäjäistansseihin. Pian nuoret saavat tietää, että vuosia vanhasta tapaturmasta tiesi heidän lisäkseen joku muukin, joka on valmis kostamaan.

## Näyttelijät

## Vastaanotto
Valtion elokuvatarkastamo langetti elokuvalle ennakkotarkastuksessa 18. syyskuuta 1981 ikärajan KK (kokonaan kielletty), joten elokuvaa ei saanut Suomessa levittää eikä esittää. Perusteena täyskiellolle oli elokuvan raaistavuus. Myöhemmin elokuvan leikattu versio sallittiin ikärajalla K18. ''Video-oppaassa'' vuodelta 1995 Sam Inkinen antoi elokuvan Suomessa julkaistulle, 11 minuuttia lyhyemmäksi leikatulle VHS-kasettiversiolle yhden tähden viidestä, mikä teoksen mukaan vastaa sanallista arviota ”huono”. 

Elokuvan pääosaa näytellyt Jamie Lee Curtis kisasi vuonna 1981 Kanadan elokuva-alan palkintoja jakavassa Genie-palkintogaalassa parhaan ulkomaisen näyttelijättären palkinnosta (*Best Performance by a Foreign Actress: Jamie Lee Curtis*), mutta palkinnon voitti kuitenkin Susan Sarandon. Itse elokuva oli ehdolla myös parhaasta leikkauksesta, mutta siitäkään ei voittoa tullut. Elokuva vakiinnutti osaltaan Jamie Lee Curtisin mainetta kauhuelokuvien naispääosien esittäjänä.

## Lähteet

## Aiheesta muualla
* *Prom Night* Rotten Tomatoes -sivustolla (englanniksi)
Yūji Nomi

**Yūji Nomi** (, 19. heinäkuuta 1958, Tokio, Japani) on japanilainen säveltäjä. Hän on muun muassa säveltänyt musiikin Studio Ghiblin animaatioelokuviin Sydämen kuiskaus ja Kissojen valtakunta.

## Aiheesta muualla
* Yuji Nomi Web Site
*
Jan-Olav Sjåvik

**Jan-Olav Sjåvik** on norjalainen pokeriammattilainen. Hän on Thor Hansenin ja Annette Obrestadin ohella menestyneimpiä norjalaisia turnauspelaajia.

Sjävik aloitti pokeriuransa laittomissa oslolaisissa pokerihuoneissa. Vuonna 2001 hän voitti Euroopan pokerimestaruuskilpailuissa Lontoossa no limit hold'em -pääturnauksen ja ansaitsi 95625 puntaa. Seuraavana vuonna hän oli ykkönen L.A. Poker Classic -tapahtuman 300 dollarin limiitti hold'em -turnauksessa kukistaen lopun kaksinpelissä Daniel Negreanun. Uran toistaiseksi rahakkain voitto tuli joulukuussa 2005, jolloin Sjåvik ansaitsi 194&nbsp;635 dollaria Five Diamond World Poker Classicin 1&nbsp;500 dollarin no limit hold'em -turnauksen voitosta.

European Poker Tourilla Sjåvik oli syyskuussa 2006 Lontoon osakilpailussa kolmas (palkkiosumma 168&nbsp;600 puntaa) ja tammikuussa 2007 Kööpenhaminassa kymmenes (228&nbsp;096 Tanskan kruunua). Näiden turnausten välissä marraskuussa 2006 Sjåvik otti 182&nbsp;500 euron arvoisen kolmostilan Amsterdamin € 5,000 LIDO Dutch Open - No Limit Hold'em -turnauksessa.

World Series of Pokerissa Sjåvik on parhaimmillaan ollut toinen: vuonna 2003 3&nbsp;000 dollarin limiittiturnauksessa hän hävisi lopun kaksinpelissä Tom Jacobsille. Tämän lisäksi hänellä on kolme muuta finaalipöytäsijaa.

Lokakuussa 2007 Sjåvikin pokeriuran turnausansiot ylittivät 1,7 miljoonaa dollaria.

## Lähteet

## Aiheesta muualla

* 
* Pokerpagesin profiili
Dragon Ball Z: Suuri taistelu

**Dragon Ball Z: Suuri taistelu** (*Dragon Ball Z: Tree of Might*) Alkuperäinen nimi jap: (Dragon Ball Z: The Ultimate Battle for the Entire Earth (ドラゴンボールZ 地球まるごと超決戦 Doragon Bōru Zetto: Chikyū Marugoto Chōkessen)  on Dragonball-elokuva, joka julkaistiin 7. heinäkuuta 1990.

## Tarina

Elokuvassa Z-ryhmä on retkeilemässä metsässä. He huomaavat avaruusaluksen, joka laskeutuu metsään ja aiheuttaa metsäpalon. Avaruusaluksen miehistön johtajan Turlesin aikomuksena on istuttaa maapallolle pyhäpuu, joka imee siitä kaikki mineraalit. Näin ollen maapallo muuttuisi aavikoksi.

Goku saa selville Turlesin suunnitelman. Z-ryhmäläiset ovat valmiina tuhoamaan pyhänpuun. Gokun poika Gohan sattuu törmäämään Turlesiin, joka pakottaa hänet muuttumaan jättiapina oozaruksi. Goku lähtee pelastamaan Gohania. Hetken kuluttua Goku ja Turles aloittavat taistelun. Alussa taistelu on tasaväkinen, mutta kun Turles syö pyhänpuun hedelmän, asetelmat muuttuvat. Turles hakkaa Gokun henkihieveriin. Goku saa kuitenkin kerättyä tarvittavat energiat Genkikuulaan joka tuhoaa Turlesin. Rauha on laskeutunut maapallolle ja ihmiset voivat jatkaa elämäänsä.
Pitkälahti

**Pitkälahti** on kaupunginosa Kuopion kaupungissa, noin 10 kilometriä kaupungin keskustasta etelään. Se kuuluu Petosen suuralueeseen. Vuonna 2015 kaupunginosaan kirjattiin 602 asukasta. Valtatie 5 ja sen länsipuolella kulkeva Savon rata jakavat kaupunginosaa läntiseen ja itäiseen osaan. Kaupunginosaan ulottuu etelästä Kallaveteen kapealla salmella liittyvän Koiraveden Pitkälahti, jonka perukalla seisoo aiempi saha valtatielle näkyvine savupiippuineen. Lännessä kaupunginosan rajana on Matkus (järvi) ja pohjoisessa suurimmalta osaltaan Karttulantie. Naapurikaupunginosia ovat pohjoisessa Neulalampi (kaupunginosa 31), idässä Litmanen (32), etelässä Hiltulanlahti (36) ja lännessä Kiviharju (38).

Kauppapaikoista merkittävin on ABC-liikennemyymälä, siihen liittyvä S-Market ja Prisma rauta -sisustus- ja rakentamistavaratalo.

Pitkälahdessa toimii myös esimerkiksi liha- ja kalajalostusyritys Lihaniekka.

## Pitkälahden saha
Pitkälähdessa sijaitsee myös vanha saha, joka oli toiminnassa 1911–1971. Sahan perusti liikemies Heikki Peura. Alueella oli 50-luvulla paljon asutusta. Myös Pitkälahden koulu (nykyään alakoulu ja neuvola) on perustettu 1933 sahan työntekijöiden lapsien vuoksi.

Pitkälahteen oli sijoittunut hieman alle 200 työpaikkaa (1.1.2008).

## Lähteet

## Aiheesta muualla

* Pitkälahti. Asumista uuden työpaikka-alueen tuntumassa  (kuopionkaupunginosat.fi)
Williams FW29

**Williams FW29** oli Formula 1 -talli Williamsin käyttämä auto kaudella 2007. Kilpailuissa autoa ajoivat itävaltalainen Alexander Wurz ja saksalainen Nico Rosberg. Testikuljettajana toimi Kazuki Nakajima. Voimanlähteenä autossa oli Toyotan valmistama moottori.

## Kehitys

Williams julkaisi uuden FW29 autonsa Oxfordshiren tehtaalla 2. helmikuuta. Edeltäjäänsä FW28:n verrattuna auton aerodynamiikkaa oli uusittu kovalla kädellä ja siihen on tehty myös lukuisia mekaanisia muutoksia.

Ulkoisesti auto näytti samalta kuin FW28, mutta siinä oli hieman lyhyempi vaihdelaatikko, joka teki lisätilaa bensatankille. Myös vanhan auton monimutkaisista siivekkeistä auton levennysten takaosassa oli luovuttu. Takasiiven uudella suunnittelulla oli haettu lisää pitoa. Selvimmin muutokset oli nähtävissä uudessa kiinnitystavassa. Etusiivet sen sijaan olivat peräisin vanhasta autosta.

Mekaanisesti peräosaa jouduttiin muuttamaan, jotta Toyota moottori saatiin sovitettua autoon. Lisäksi vaihdelaatikko suunniteltiin täysin uudelleen saumattomaan vaihteiden vaihtoon.

## Formula 1 -tulokset

## Saavutukset

## Lähteet

## Aiheesta muualla
Aimo Tepponen

**Aimo Aatos Tepponen** () oli suomalainen näyttelijä. 

Tepponen näytteli radiossa, teatterissa ja elokuvissa. Hän esiintyi muun muassa Edvin Laineen elokuvissa *[[Täällä Pohjantähden alla (vuoden 1968 elokuva)|Täällä Pohjantähden alla]]*, jossa hän esitti kansalaislehden toimittajaa, sekä *[[Akseli ja Elina]]*, jossa hän esitti kenttäoikeuden jäsentä Pajusta. Hänet nähtiin myös muutamassa Spede Pasasen elokuvassa.

Tepponen näytteli mm. Intimiteatterissa, Tampereen Teatterissa ja Radioteatterissa. Tepposen vaimo oli näyttelijä Inga-Liisa Laukka.

Tepponen menehtyi 76-vuotiaana vakavaan ja nopeasti edenneeseen sairauteen Helsingissä. Hänet on haudattu Hietaniemen hautausmaan veteraanilehtoon Helsinkiin.

## Filmografia
**[[Se alkoi sateessa]]* (1953)
**[[Varjostettua valoa]]* (1962)
**[[Yksityisalue]]* (1962)
**[[Täällä Pohjantähden alla (vuoden 1968 elokuva)|Täällä Pohjantähden alla]]* (1968)
**[[Miljoonaliiga]]* (1968)
**[[Kesyttömät veljekset]]* (1969)
**[[Leikkikalugangsteri]]* (1969)
**[[Akseli ja Elina]]* (1970)
**[[Pohjantähti (elokuva)|Pohjantähti]]* (1973)
**[[Uuno Turhapuro armeijan leivissä]]* (1984)
**[[Liian iso keikka]]* (1986)

## Lähteet

## Aiheesta muualla
*
ASEAN+3

**ASEAN+3** eli **ASEAN Plus Three** on kansainvälinen foorumi, joka toimii yhteistyöelimenä Kaakkois-Aasian yhteistyöjärjestö ASEANin ja kolmen suuren Itä-Aasian valtion, Kiinan, Japanin ja Korean tasavallan välillä.

Ensimmäinen ASEAN+3:n kokous pidettiin vuonna 1997, ja sen merkitys korostui Aasian talouskriisin vuoksi. Yhteistyöprosessista tehtiin pysyvä vuonna 1999. Viime aikoina East Asia Summit -kokouksen on arveltu jättävän ASEAN+3-prosessi varjoonsa, mutta toistaiseksi EAS on vasta varhaisvaiheessaan. Yksi ASEAN+3:n saavutuksista on ollut Aasian talouden vakauden lisääminen Chiang Mai Initiative -sopimusverkoston kautta.

## Regionalismi ja talouskriisi

1990-luvun alussa perustettujen EUn ja NAFTAn myötä regionalismi Itä-Aasiassa näkyi entisen Malesian pääministerin Mahathir Mohamadn ehdotuksessa perustaa East Asia Economic Caucus (EAEC) tai East Asia Economic Group (EAEG) -vapaakauppa-aluesopimukset. Kuitenkin tuolloin muut Aasian maat olivat enemmän huolissaan USA:n negatiivisesta suhtautumisesta aloitteeseen, jonka vuoksi EAEG:n sijaan Tyynenmeren alueen valtiot kannattivat Asia-Pacific Economic Cooperation (APEC) -talousliiton perustamista.

Talousalueena Itä-Aasia on hyvin monipuolinen, tutkijat ovat arvioineen alueen olevan jopa maailman monitahoisin alue. Alueen hallintojärjestelmät, tavat, kulttuurit ja uskonnot vaihtelevat suuresti keskenään, joka osaltaan aiheuttaa suuriakin ongelmia alueen sisäisessä yhteistyössä. Regionalismi itsessään on aikaisemmin kiihdyttänyt alueellista vaihtoa, investointia, kauppaa ja makrotaloutta, vaikkakin vasta viime vuosina keskittynyt taloudelliseen itsenäistymiseen.

1997/1998 puhjennut Aasian talouskriisi sai alkunsa Thaimaasta ja levisi sieltä muualle Kaakkois-Aasiaan: Malesiaan, Indonesiaan, Singaporeen, Filippiineille, Laosiin, Etelä-Koreaan, Bruneille, Taiwaniin, Kambodžaan, Vietnamiin ja Hongkongiin. Myös Kiina, Japani ja Intia kärsivät talouskriisin vaikutuksista. Pahimmat kärsijät olivat kuitenkin Thaimaa, Indonesia ja Etelä-Korea.

Asian Monetary Fund (AMF) perustettiin Japanin ehdotuksesta parantamaan alueen poliittista yhteistyötä. AMFn perustaminen sai jyrkän vastalauselman Amerikalta ja kansainväliseltä rahajärjestö IMF:ltä, jotka pelkäsivät oman valtansa vähenemistä alueella. Japani luotsasi myös the New Miyazawa Initiativen tuloa viiteen Itä-Aasian maahan, joka olisi auttanut rahallisesti ahdingossa olevia maita. Vaikkakin Itä-Aasian hallitukset olivat tietoisia alueellisen talousyhteisön tarpeesta, useiden vastustelujen jälkeen AMF lopulta hylättiin.

## Lähteet
Eerika

**Eerika** on suomalainen naisen etunimi. Se on Eerikin sisarnimi ja samalla kansainvälisen Erika-nimen muunnelma, jota myös käytetään Suomessa.

Vuoden 2019 loppuun mennessä Suomessa oli rekisteröity vajaat 5&nbsp;200 Eerika-nimen saanutta naista.

Pohjoismaissa nimen Eerika alkuperä on miehen etunimi Erik, jonka muinaisgermaaninen merkitys on hallintoalue tai yksinvaltias.

## Tunnettuja Eerikoita

* Eerika Appelqvist (s. 2001), suomalainen jalkapalloilija
* Eerika Hämäläinen (s. 2000), suomalainen jalkapalloilija
* Eerika Jouppila (s. 1993), suomalainen trampoliinivoimistelija
* Eerika Koski (s. 2004), suomalainen salibandyn pelaaja
* Eerika Peltoniemi (s. 2002), suomalainen pesäpalloilija
* Vilja Eerika Tarkki (2004–2012), suomalainen toistuvan pahoinpitelyn ja lopulta tukehduttamisen uhriksi joutunut tyttö

## Lähteet
Filokrateen rauha

**Filokrateen rauha** rauha solmittiin vuonna 346 eaa. Ateenan ja Makedonian välillä. Se sai nimensä ateenalaisesta poliitikko Filokrateesta, joka osallistui rauhansopimuksen neuvotteluihin. Rauha lopetti Ateenan ja Makedonian sodan.

Makedonia oli Filippos II noustua valtaistuimelle laajentanut valtaansa naapureidensa kustannuksella. Ateenan ja Makedonian konflikti oli alkanut jo vuonna 357 eaa. kun Filippos hyökkäsi Amfipolista vastaan. Ateenalaiset havittelivat myös strategisesti tärkeää kaupunkia.

Vuonna 347 eaa. ateenalainen lähetystö, johon kuuluivat Filokrates, Demosthenes ja Aiskhines, saapui Makedoniaan. Kohdatessaan Filippoksen ensimmäistä kertaa Demosthenes sai jonkinlaisen kohtauksen Rauha saatiin kuitenkin solmittua ja osapuolet sopivat että kumpikin sai pitää hallitsemansa alueet. Ainoastaan Fokiin ja Aloksen suhteen Filippos sai vapaat kädet.

Vuonna 346 eaa. Parmenion ja Antipatros matkustivat Ateenaan vannomaan rauhansopimuksen mukaisen valan. Ennen kuin ateenalainen lähetystö ehti Makedoniaan vannomaan oman valansa, Filippos oli jo aloittanut hyökkäyksen Traakiaan, jonka hän valtasi miltei kokonaan ennen kuin rauhansopimus astui voimaan.

Heti rauhansopimuksen astuttua voimaan Filippos marssi armeijansa kanssa Fokista vastaan joka antautui.
 
## Lähteet
Lewis

**Lewis** tarkoittaa seuraavia:

Lewis on alkuaan englantilainen miehen etunimi, jota käytetään myös sukunimenä, ks.
* Lewis, etunimi
* Lewis, sukunimi

## Muut
*Lewis tai Isle of Lewis, osa Leodhàs agus na Hearadhin saarta Hebrideillä, Skotlannissa
* 4796 Lewis, päävyöhykkeen asteroidi

## Katso myös
* John Lewis, brittiläinen tavarataloketju
* Lewis-happo, eräs hapon määritelmä
* Lewis-rakenne, atomien välistä sitoutumista kuvaava kaavio
* Lewis-pikakivääri, yhdysvaltalainen pikakivääri
* Lewis Institute, entinen yhdysvaltalainen yliopisto, yhdistetty Illinois Institute of Technologyyn
* Lewis and Vought Corporation, yhdysvaltalainen lentokonevalmistelija, nykyisen Voughtin edeltäjä.
Juhani Sjöström

**Otto Juhani Sjöström** (16. syyskuuta 1871, Käkisalmi &ndash; 23. lokakuuta 1909, Sortavala) oli suomalainen kirjailija. Sjöström kuvasi karjalaista kansanelämää näytelmissään *Mari*, *Irja* ja *Salmin tyttö*. Hän kirjoitti myös tarunäytelmän *Päivän tyttö* (1900, esitetty 1901 Oskar Merikannon musiikin kera, julkaisematon) ja kertomuskokoelman *Korpien povesta*.

Sjöströmin vanhemmat olivat vanginvartija Kustaa Aadolf Sjöström ja Margareta Rapo. Hänne isänsä kuoli jo Juhanin ollessa nelivuotias ja perhe jäi suureen köyhyyteen. Sjöström kävi kansakoulua mutta hän joutui vapaa-aikoinaan toimimaan kadunlakaisijana hankkiakseen tuloja perheelleen. Kansakoulun käytyään hän meni maalarin- ja puusepän oppiin ja pääsi neljän vuoden kuluttua kisälliksi. Sjöström oli saanut huomiota piirustustaidoillaan ja vuonna 1890 hän lähti opiskelemaan Helsinkiin Taideteolliseen Keskuskouluun Käkisalmen kaupungin myöntämän pienen apurahan turvin. Opintojen ohella Sjöström toimi Helsingissä ammattimaalarina. Tohtori Theodor Schvindtin aloitteesta ja matka-apurahan turvin Sjöström teki Kalevalan kuvitusretken 1894–1895 Raja-Karjalaan Salmin kihlakunnan pohjoisosiin. Retken tuloksena syntyi myös kaunokirjallinen kertomuskokoelma *Korpien povesta, kuvauksia itäisestä Karjalasta*, joka sisälsi runsasti kansatieteellistä aineistoa. Sjöström kirjoitti myös useita Raja-Karjalaan sijoittuneita näytelmiä, joissa kuvattiin kansanelämää ja tapoja. Sjöström oli mukana 22. toukokuuta 1897 hotelli Kämpissä pidetyssä kokouksessa perustamassa Suomen Kirjailijaliittoa, silloiselta nimeltään *Kaunokirjailijaliitto*.

Sjöström alkoi opiskella yksityisesti ja hän valmistui kansakoulunopettajaksi Sortavalan seminaarista vuonna 1905. Hän toimi opettajana pari vuotta Tohmajärvellä ja Viipurissa mutta siirtyi sitten 1907 sanomalehtialalle Laatokka-lehden toimitukseen Sortavalassa. Hän oli lehden toimitussihteerinä lähes kuolemaansa saakka. Sjöström kuoli lokakuussa 1909 tuberkuloosiin. Viimeisinä vuosinaan Sjöström kärsi alkoholismista.

## Teokset
* *Korpien povessa: kuvauksia itäisestä Karjalasta*.  Otava 1896
* *Salmin tyttö: 2-näytöksinen laulun ja tanssin sekainen kansanelämän kuvaus*, sävellykset tehnyt Emil Sivori. Viipuri 1899
* *Irja: 4-näytöksinen näytelmä viisi kuvaelmaa*.  Yrjö Weilin, Helsinki 1906
* *Lesken kanssa naimisiin: 1-näytöksinen huvinäytelmä*.  Karisto 1907
* *Mari: 4-näytöksinen näytelmä: 5 kuvaelmaa*.  Osmo, Helsinki 1907

## Lähteet
*Suomen kirjailijat tietokanta
Yleisurheilu kesäolympialaisissa 1908

**[[Kesäolympialaiset 1908|Vuoden 1908 kesäolympialaisissa]] [[Lontoo]]ssa** järjestettiin yleisurheilussa 26 kilpailutapahtumaa, kaikki miehille.

## Mitalistit

## Lähteet
*Kansainvälisen Olympiakomitean tulostietokanta

## Aiheesta muualla
WTF

**WTF** tarkoittaa esimerkiksi:

* *What the Fuck*, englanninkielisen  sanonnan akronyymi 
* *[[WT1190F]]*, avaruudessa kulkenut kappale, joka syöksyi Maahan
* Maailman Taekwondoliiton vanha lyhenne sanoista *World Taekwondo Federation*
Tummien perhosten koti (elokuva)

**Tummien perhosten koti** on suomalainen elokuva, joka sai ensi-iltansa 11. tammikuuta 2008. Elokuvan on ohjannut Dome Karukoski, ja se pohjautuu Leena Landerin samannimiseen romaaniin vuodelta 1991. Tapahtumapaikkana on koulukoti. Elokuva on kuvattu Turun Kulhon saaressa, jossa sijainneeseen Kulhon poikakotiin Landerin kirjakin sijoittuu.

*Tummien perhosten koti* oli ehdokkaana kymmenessä Jussi-palkinnon sarjassa (mm. paras elokuva), joista elokuva voitti kolme sarjoissa paras ohjaus (Karukoski), paras miessivuosa (Sveholm) ja paras leikkaus. Lisäksi elokuva palkittiin yleisö-Jussilla. *Tummien perhosten koti* valittiin Suomen Oscar-ehdokkaaksi 2008.

## Näyttelijät

## Vastaanotto

## Lähteet

## Aiheesta muualla
* Solar Filmsin ''Tummien perhosten koti'' -tietosivusto
* Nordisk Filmin ''Tummien perhosten koti'' -tietosivu 
* Suomen elokuvasäätiön ''Tummien perhosten koti'' -tietosivu
Sarajärvi

**Sarajärvi** voi tarkoittaa seuraavia:

;paikkoja
* Sarajärvi, *Sarakylä*, kylä Pudasjärvellä
* Sarajärvi, järvi Luumäellä ja Savitaipaleella
* Sarajärvi, järvi Pudasjärvellä
* Sarajärvi, järvi Ruokolahdella ja Rautjärvellä
* Sarajärvi, kylä Ruokolahdella
* Sarajärvi, järvi Ruovedellä

;suomalaisia henkilöitä
* Jani Sarajärvi (s. 1979), jalkapalloilija
* Jesse Sarajärvi (s. 1995), jalkapalloilija
* Pasi Sarajärvi (s. 1980), korkeushyppääjä
* Raimo Sarajärvi (s. 1966), kiinteistösijoittaja ja jalkapallovaikuttaja.
Tonava kaunoinen

**Tonava kaunoinen** () on Johann Strauss nuoremman säveltämä wienervalssi. Kappaleen ensiesitys oli 15. helmikuuta 1867. Se on yksi maailman suosituimmista valsseista. Se on perinteinen osa Wienin filharmonikkojen uuden vuoden konsertin ohjelmistoa ja lähes aina siihen sisältyy myös balettiesitys, joka televisioidaan eri paikasta. Sävellys on merkittävässä osassa elokuvassa *[[2001: Avaruusseikkailu (elokuva)|2001: Avaruusseikkailu]]*.

## Lähteet
Sotilaspiiri

**Sotilaspiiri** (lyhenne *Sp, joskus myös SP*) oli vuosina 1932–1992 toiminut Suomen puolustusvoimien aluehallintoviranomainen. Sotilaspiirit perustettiin vuonna 1932, kun puolustusvoimat siirtyi alueelliseen liikekannallepanojärjestelmään. Tätä ennen liikekannallepanojärjestelmä oli perustunut joukko-osastojen suorittamaan joukkojen perustamiseen. Sotilaspiirit olivat sotilasläänien alaisia joukkoja, jotka sodan aikana olisivat muodostaneet alkuperäisessä suunnitelmassa rykmenttien esikunnat.

Ennen toista maailmansotaa sotilaspiirien alueet vastasivat suojeluskuntapiirien rajoja. Myös toiminta liikekannallepanossa perustui yhteistyöhön suojeluskuntien kanssa. Sodan aikana suojeluskunta- ja sotilaspiirit yhtyivät yhdeksi kotijoukkojen organisaatioksi, ja sodan päätyttyä suojeluskuntajärjestö lakkautettiin. Sotilaspiirit sen sijaan jatkoivat aiempia tehtäviään asevelvollisuusasioiden ja liikekannallepanojärjestelyiden parissa. Tässä tehtävässä ne toimivat vuoteen 1992 saakka, jolloin niiden tehtävät asevelvollisuusasioissa siirtyivät uusitulle sotilaslääniorganisaatiolle. Sodan ajan joukkojen perustamisvastuut siirtyivät sotilaslääneille ja joukko-osastoille.

Sotilaspiirien määrä oli ne lopullisesti lakkautettaessa 23 kpl.

Sanaa sotilaspiiri käytetään myös muissa yhteyksissä. Neuvostoliiton ja Venäjän federaation osalta sotilaspiiri tarkoittaa laajoja alueita käsittävää maantieteellistä aluetta, joka laajuudeltaan vastaa sotilasläänejä tai maanpuolustusalueita.

Kaunokirjallisessa mielessä *sotilaspiirit* eivät tarkoita valtion aluehallinnollista yksikköä, vaan sotilashenkilöitä, joilla voi olla järjestäytynyt mielipide käsiteltävään asiaan.

## Rakenne
Kooltaan sotilaspiirit olivat suhteellisen pieniä, muun muassa Pohjois-Suomen sotilasläänin alueella toimivat Raahen, Kajaanin, Oulun, Kemin ja Rovaniemen sotilaspiirit. Oma sotilaspiiri sijaitsi aikanaan mm. Lieksassa, Haapamäellä, Kokkolassa, Seinäjoella ja Vaasassa. Uudenmaan sotilaspiiri jakautui Etelä- ja Itä-Uudenmaan sotilaspiireihin. Sotilaspiirin sijaintipaikkakunta oli tyypillisesti kauppala.

Sotilaspiirin hallintoyksikköä kutsuttiin sotilaspiirin esikunnaksi, esim. Vaasan Sotilaspiirin Esikunta (VaaSpE) ja Itä-Uudenmaan Sotilaspiirin Esikunta (IUudSpE).

Sotilaspiirin johdossa oli yleensä everstiluutnantin tai everstin arvoinen sotilas, 50-luvulla jopa kenraalimajuri.

## Suomen entiset sotilaspiirit

  

## Katso myös
*Aluejärjestelmä

## Lähteet
Double You

**Double You** on italialainen vuonna 1985 perustettu yhtye, joka esittää elektronista musiikkia. Yhtye oli suosituimmillaan 1990-luvulla. Double You muistetaan erityisesti muiden yhtyeiden ja artistien hittikappaleiden coverversioista, joita olivat muun muassa Blondien "*Heart of Glass*" ja U2:n "*[[With or Without You]]*".

Yhtye teki läpimurtonsa vuonna 1992, jolloin sen kappale "*Please Don’t Go*" oli yksi vuoden soitetuimpia tanssihittejä. Sitä myytiin yli kolme miljoonaa kappaletta.

## Diskografia

### Albumit
* *Megamix* (1992)
* *We All Need Love* (1992)
* *Who's Fooling Who* (1993)
* *The Blue Album* (1994)
* *Forever* (1996)
* *Heaven* (1998)
* *Life* (2011)

## Lähteet
Hopon poppoo

**Hopon poppoo** () on Disneyn vuonna 1992–1993 valmistunut 78-osainen piirrossarja. Sarja perustuu Hopolan kaupungissa asustavan Hessu Hopon, hänen poikansa Mäksin ja heidän läheistensä elämänmenoon.

## Sarjan hahmoja
* **[[Hessu Hopo]]:** sarjan päähenkilö, jolle tapahtuu välillä vaikka mitä. Hänellä on poika nimeltä Mäks, joka on kuudennella luokalla ystävänsä ja naapurinsa P.P.:n kanssa.

* **[[Max Hopo|Mäks Hopo]]:** Hessun teini-ikäinen poika, joka on todella hyvä skeittailemaan. Mäks on luonteeltaan kekseliäs.

* **[[Musta Pekka|Pekka]]:** Hessun naapuri, jonka kanssa Hessulla menee joskus sukset ristiin. Hän keksii aina uusia liikeideoita rahan saamiseksi. Hän omistaa muun muassa Pekan Autohuone-nimisen käytettyjen autojen liikkeen ja huvipuiston. Hän on itsekäs ja ajattelee vain omaa etuaan.

* **Petra:** Pekan vaimo, joka suuttuu yleensä helposti esimerkiksi miehensä toheloinnista, yrittäen ensiksi esittää asiansa rauhallisesti, jos se ei tehoa niin hän selittää asian huutamalla. Hän toimii kodinhoitajana ja hän on ollut aiemmin töissä ikkunanpesijänä.

* **P.P.:** Pekan teini-ikäinen poika, joka on myös Maxin paras ystävä. 

* **Pipsa / Papu:** Pekan tytär, joka on todella vilkas. Hän on 4-vuotias ja hänellä on oranssit hiukset. Hän tahtoo aina tehdä sitä, mitä veljensä P.P.:kin saa tehdä.

## Sarja Suomessa
Sarjaa on esitetty suomenkielisellä tekstityksellä MTV3-kanavalla 1990-luvun puolivälissä ja uusintana 2000-luvun alussa. Sarjaa on esitetty myös Toon Disney- ja Disney Channel -kanavilla. Nykyään sarjaa on alettu esittää Disney XD:llä, myös muita vanhoja sarjoja alettiin näyttää 8. elokuuta 2010 alkaen.

### Suomessa julkaistut VHS-julkaisut
Sarjan jaksoja on julkaistu myös VHS-kasetteina suomenkielisellä puheella. 
* *Hopon poppoo: Heitä voltti Hopo!*
* *Hopon poppoo: Isältä pojalle*

### Suomalaiset äänet

## Katso myös
* Luettelo animaatiosarjan Hopon poppoo jaksoista

## Lähteet

## Aiheesta muualla
*
Konsta Mannerheimo

**Konsta Mannerheimo** on suomalainen erikoistehosteiden suunnittelija. Hän on suunnitellut erikoistehosteita muun muassa elokuviin *[[Raja 1918]]* (2007) ja *[[Dark Floors]]* (2008), sekä yhdessä Klaus Hedströmin kanssa mm. elokuviin *[[Pahat pojat (vuoden 2003 elokuva)|Pahat pojat]]* (2002) ja *[[Raid (elokuva)|Raid]]* (2003).

## Aiheesta muualla
* KFX Finland
* 
* 

## Katso myös
* Erikoistehostekoordinaattori
Jyrki Rahkonen

**Jyrki ”Jykä” Rahkonen** on suomalainen elokuvaäänittäjä ja äänisuunnittelija. Hän on äänittänyt useita suomalaisia elokuvia, kuten *[[Lomalla]]* (2000), *[[Kahlekuningas (elokuva)|Kahlekuningas]]* (2002), *[[Pahat pojat (vuoden 2003 elokuva)|Pahat pojat]]* (2003), *[[Vares – yksityisetsivä]]* (2004), *[[Matti (elokuva)|Matti]]* (2006), *[[V2 – Jäätynyt enkeli]]* (2007), *[[Tummien perhosten koti (elokuva)|Tummien perhosten koti]]* (2008) ja *[[Dark Floors]]* (2008). Suurin osa Rahkosen äänittämistä elokuvista on Solar Filmsin tuottamia.

Vuonna 2004 Rahkonen voitti Jussi-palkinnon *Pahojen poikien* (2003) äänisuunnittelusta. Hän oli ehdolla myös vuonna 2009 *Tummien perhosten kodin* (2008) äänisuunnittelusta.

## Lähteet

## Aiheesta muualla
* 
*
Jean-Noel Mustonen

**Jean-Noel Mustonen** (tunnetaan myös nimellä **Jean-Noël Mustonen**, s. 17. maaliskuuta 1974 St. Raphaël, Ranska) on suomalainen elokuvaaja ja musiikkivideokuvaaja.

Mustonen valmistui vuonna 2000 Tampereen ammattikorkeakoulusta viestinnän koulutusohjelmasta. Sen jälkeen hän on kuvannut viisi lyhytelokuvaa ja 70 musiikkivideota. Hän on tehnyt myös mainoskuvauksia. Mustonen on ollut kuvaajana muun muassa Lordi-lyhytfilmin *[[The Kin]]* tehneessä työryhmässä (2004) ja toimi kuvaajana myös Pete Riskin ohjaaman, vuonna 2008 valmistuneen kauhuelokuvan *[[Dark Floors]]* työryhmässä.

Mustonen on ollut työryhmissä kuvaajana muun muassa Apulannan, CMX:n, Killern, Lordin, PMMP:n, Discon, Don Johnson Big Bandn ja Negativen musiikkivideoissa.

Mustonen sai vuoden 2003 Muuvi-musiikkivideokilpailussa erikoismaininnan kuvauksesta. Samana vuonna palkittiin kultaisella Muuvilla Tommi Pietiläisen ohjaama musiikkivideo The Crash -yhtyeen kappaleesta "Still Alive". Mustosen toimi siinä kuvaajana.

Mustonen on Suomen Elokuvaajien Yhdistyksen jäsen.

## Lähteet

## Aiheesta muualla
* Jean-Noel Mustosen kotisivut 
* 
*
Emigrate

**Emigrate** on saksalaisen Industrial metal -yhtyeen Rammsteinin perustajan ja kitaristin Richard Kruspen toinen yhtye. Emigrate alkoi Kruspen sivuprojektina vuonna 2005, kun Rammstein päätti pitää vuoden tauon.

Kruspe soittaa Emigratessa kitaraa ja laulaa, basistina ja taustalaulajana on Arnaud Giroux (Axel Bauer). 31. elokuuta 2007 ilmestyneellä esikoisalbumilla rummuissa oli Henka Johansson (Clawfinger), seuraavalla albumilla suomalainen Mikko Siren. 

5. syyskuuta 2006 Rammstein.de:n jäsenkirjeen saajille annettiin mahdollisuus ladata kappale "Wake up" Emigraten tulevalta albumilta. Heille myös lähetettiin kutsu tulla Emigraten uutiskirjeen vastaanottajiksi. Yhtyeen nettisivuilla oli myös kolme kappalenäytettä: "My World", "Babe" ja "Temptation". Fanit äänestivät "Baben" suosikikseen, ja uutiskirjeen saajat saivat ladata kyseisen kappaleen kokonaan 29. marraskuusta 2006 lähtien. Toukokuun 21. päivä 2007 aukaistiin Emigraten virallinen nettisivu ja yhtyeen uutiskirjeen jäsenet pystyivät lataamaan kappaleen "My World" kokonaisuudessaan. Nettiin on myös vuotanut muun muassa huonolaatuinen versio kappaleesta "New York City".

## Jäsenet
* Richard Kruspe - laulu, kitara
* Olsen Involtini - kitara
* Arnaud Giroux - basso, taustalaulu
* Mikko Sirén - rummut
## Diskografia
### Albumit
* *[[Emigrate (Album)|Emigrate]]* (2007)
* *[[Silent So Long]]* (2014)
* *[[A Million Degrees]]* (2018)
* *[[The Persistence of Memory]]* (2021)

### Singlet
* *[[My World (Single) |My World]]* (2007)
* *[[New York City (Single)|New York City]]* (2007)
* *[[Temptation (Single) |Temptation]]* (2008)
* *Eat You Alive* (2014)
* *1234* (2018)
* *You Are So Beautiful* (2018)
* *War* (2019)
* *Freeze My Mind* (2021)
* *You Can't Run Away* (2021)
* *Always On My Mind* (2021)

## Lähteet

## Aiheesta muualla
* Virallinen kotisivu
* EmigrateFan.ru
Detlev Ganten

**Detlev Ganten** (s. 28. maaliskuuta 1941, Lüneburg, Saksa) on tietokirjailija sekä Saksan merkittävimmän lääketieteellisen geenitutkimuskeskuksen MDC:n johtaja. Hän on toiminut Saksan luonnontieteilijöiden yhdistyksen ja Berliini-Brandenburgin tiedeakatemian johdossa ja on Saksan valtion etiikkaraadin jäsen. Ganten väitteli tohtoriksi 1968, suoritti jatko-opintoja Clinical Research Institutessa Montrealissa 1969–1973 ja saavutti filosofian tohtorin arvon (PhD) McGill-yliopistossa Montrealissa 1973.

Hän on ollut Academia Europæan jäsen vuodesta 1991.

## Teoksia

* 

## Aiheesta muualla
* Lebenslauf auf der Seite der Berliner Charité 

## Lähteet
Jaakko Sahimaa

**Jaakko Sahimaa** (sukunimi vuoteen 1944 asti **Varis**) (27. huhtikuuta 1923 Keitele – 24. kesäkuuta 2005 Siilinjärvi) oli suomalainen kirjailija.

Sahimaan vanhemmat olivat pienviljelijä Viljami Fredrik Varis ja Saimi Maria Hämäläinen. Jaakko Sahimaa lähti jatkosotaan 17-vuotiaana vapaaehtoisena ja oli sodan ajan Rukajärven rintamalla. Sodan jälkeen Sahimaa toimi helluntaiherätyksen saarnamiehenä Hyrynsalmella. 1960-luvulla Sahimaa muutti Suomussalmelle, jossa syntyi suuri osa hänen kirjoistaan. Vuodesta 1988 Sahimaa asui Siilinjärvellä. Jaakko Sahimaan romaanista Konstaapelin yllättävä ratkaisu on juonta mukaillen tehty elokuva vuonna 2016. Elokuva on nimeltään Sakkeus, tule nopeasti!

Sahimaa oli naimisissa Aino Esteri Räsäsen kanssa vuodesta 1959 lähtien.

## Teokset
* *Taivaallinen estejuoksu*, kuvittanut Kirsti Liimatainen. Ristin voitto 1958
* *Hän nosti minut*. Ristin voitto 1966
* *Juhannusseurat*. Ristin voitto 1966
* *Sirpit ristissä*, romaani. Ristin voitto 1969, 2. uudistettu painos 1973, 3. painos. 1989
* *Körttikuhilas*, romaani. Ristin voitto 1970
* *Syttyvuolteita*. Ristin voitto 1970
* *Kohennuskeppi*, romaani. Ristin voitto 1971
* *Suvun savut*, romaani. Ristin voitto 1972
* *Avaruusharava*, romaani. Ristin voitto 1973
* *Koljonvirran körttisoturi*, romaani. Ristin voitto 1973
* *Kirje Syväriltä*, romaani. Ari-kustantamo, Saarijärvi 1975, 3. laajennettu painos. 1978, Kustannus V. Kiviojan laitos. Kokkola 1992
* *Mottimestarin suurvoitto*, kertomus. Ari-kustantamo, Saarijärvi 1975
* *Taavetti Tiirikaisen talvisota*. Ristin voitto 1975
* *Vastarannan kiiski*, romaani. Ristin voitto 1975
* *Kultakeron veljesten karhunkierros*. Ristin voitto 1976
* *Sotimaton sotilas*, romaani. Ristin voitto 1977
* *Rannarin kettu se oli. Satukirja alle satavuotiaille*. Ristin voitto 1979
* *Nihkeronvaaran uudet tuulet*, romaani. Ari-kustannus, Saarijärvi 1980
* *Konstaapelin yllättävä ratkaisu*, romaani. Päivä, Hämeenlinna 1985
* *Majanmuutto*, romaani. RV-kirjat 1985
* *Avataan tästä*. Runoja. RV-kirjat 1987.
* *Itke itkusi, pihlajapuu*, romaani. RV-kirjat 1987
* *Pihlajapuu kukkii*, romaani. Ristin voitto 1990, 2. painos 1990.
* *Pihlajapuun morsiushuntu*, romaani. RV-kirjat 1991, 2. painos 1992.
* *Herätyshuuto rajalta*, Pauli Savinaisen muistelmat.  RV-kirjat 1994

## Lähteet
* Kuopion kirjaston sivut 
* http://wwnet.fi/users/veijone/sahimaa.txt
Perdikkas I

**Perdikkas I** (, ) oli 600-luvun alussa eaa. hallinnut Makedonian kuningas. Herodotos kertoo, että Perdikkas ja hänen veljensä Gauanes ja Airopos pakenivat Argoksesta Illyriaan ja sieltä edelleen Lebaian eli Alebaian kaupunkiin Makedoniassa. Junianus Justinus puolestaan kertoo, että Perdikkas määräsi poikansa Argaios I:n hautaamaan hänet määrättyyn paikkaan, Aigaihin. Perdikkas ennusti, että kruunu säilyisi suvun hallussa niin kauan kuin kuninkaat haudattaisiin määrätylle paikalle. Aleksanteri Suuri oli ensimmäinen kuningas, jota ei haudattu Aigaihin, ja taikauskoiset makedonialaiset uskoivat, että juuri tämän takia hallitsijasuku tyrehtyi Aleksanterin jälkeen.

## Lähteet

## Aiheesta muualla
Hietama

**Hietama** on noin 500 asukkaan kylä Äänekoskella. Kylässä on yksi Äänekosken kirkoista, Hietaman kirkko.
 
Kylän läpi virtaavan, Kiimasjärven ja Naarajärven välisen Suojoen Hietamankoskessa on vesivoimalaitos, jonka rakennutti G. A. Serlachius Oy vuonna 1965. Voimala on otettu käyttöön elokuussa 1966. Teholtaan laitos on 7&nbsp;MW.  Putous on 13,5&nbsp;metriä, vesistön keskivirtaama 64&nbsp;m³/s. Turbiinina on rakentamisaikansa tavallisin tyyppi eli pystysuuntainen Kaplan-turbiini.

Hietamalla sijaitsee myös Kartanon Kievari, joka on paikallinen tanssipaikka. Kesällä Teatteri Eurooppa Neljä esittää siellä näytelmiä. 

Hietamalla olevalla Suojoen sillalla tapahtui vuonna 1973 laulaja Sammy Babitzinin kuolemaan johtanut auto-onnettomuus.

Heinäkuussa 2021 veljekset Antti ja Arto Suanto löysivät viistokaikuluotainta hyödyntäneen omatekoisen radio-ohjattavan veneen avulla Hietaman venerannasta auton, jonka sisällä ollut ruumis osoittautui tutkimuksissa vuonna 2012 kadonneen Jussi Peltolan ruumiiksi.

## Katso myös
* Hietaman koulu

## Lähteet
Argaios I

**Argaios I** () oli antiikin Makedonian kuningas noin 678–640 eaa. Herodotos kertoo että Argaioksen isä oli Perdikkas I ja että Argaiosta seurasi kuninkaana hänen poikansa Filippos I. Junianus Justinus kertoo lisäksi että Argaios hallitsi maltillisesti ja että hänen alamaisensa rakastivat häntä.

## Lähteet
Filippos I

** Filippos I** () oli antiikin Makedonian kuningas noin 600-luvun eaa. loppupuolella. Herodotos kertoo että Argaioksen isä oli Argaios I ja että Filipposta seurasi kuninkaana hänen poikansa Aeropos. Junianus Justinus kertoo lisäksi että Filippos kuoli ennen aikojaan ja että Aeropos oli kuninkaaksi tullessaan vasta lapsi.

## Lähteet
Pentti Pirhonen

**Pentti Olavi Pirhonen** (15. helmikuuta 1928 Raahe – 9. huhtikuuta 1994 Espoo) oli suomalainen toimittaja ja kirjailija.

Pirhonen toimi 1950-luvulla Uuden Suomen toimitussihteerinä ja 1960 hän aloitti Katso-lehden ensimmäisenä päätoimittajana. Esikoiskirjansa Pirhonen julkaisi 1970-luvun alussa. Hän sai valtion kirjailijaeläkkeen 1991.

Pirhonen perusti Suomen Maanpuolustushistoriallisen yhdistyksen ja toimi sen puheenjohtajana vuoteen 1991, jolloin hänet kutsuttiin yhdistyksen kunniajäseneksi.

Pirhonen toimi myös urheiluselostajana radiossa 1960-luvun loppuun asti. Hän oli Suomen ensimmäinen jääkiekon olympiaselostaja vuoden 1952 Oslon kisoissa.

## Teoksia
* *Pikkukaupungin kaduilta ja kujilta*.  Kirjayhtymä 1971
* *Suomalaisia sotilaspoikia : oravakomppanioista it-pattereille*.  Karisto 1977
* *Tammisununtain testamentti : dokumentteja Suomen itsenäisyystaistelusta faksimile-jäljennöksenä Hakkapeliitta-lehdestä*.  Karisto 1978
* *Wanhan Raahen päiwänpaisteisia tarinoita* / toimittanut Pentti Pirhonen. Martti Merenmaa seura, Raahe 1978
* *Suojeluskunnat ja Lotta Svärd*.  Karisto 1979
* *Sissien sotaa : ErP 4:n salapoluilta*.  Karisto 1980
* *Arsenikkia Lapuan patruunatehtaalla: todellisuuteen pohjautuva romaani kuohuvalta kolmekymmenluvulta*.  Karisto 1981
* *Suomen kesäkuu 1941*.  Karisto 1981
* *Kapina : talonpoikaismarssista Mäntsälään*.  Karisto 1982
* *Raahen porvari- ja kauppakoulun 100 v. juhlamatrikkeli* / toimittanut Pentti Pirhonen. Raahen porvari- ja kauppakoulu 1982
* *Lääketeollisuusyhdistys 1957–1982 : 25 v.* / toimittaneet Pentti Pirhonen ym. Lääketeollisuusyhdistys 1982
* *Puutalo itki tuuleen*.  Karisto 1983
* *Neljä miestä sankarihaudalla : pienoisromaani menneen sodan pohdiskeluista*.  Karisto 1984
* *Raahen oppikoulu 1884–1984 : historiikki ja matrikkeli*.  Raahen lyseon seniorit 1984
* *Stadin ässät : dokumenttiromaani Ässä-rykmentistä talvi- ja jatkosodassa*.  Tammi 1985
* *Vaarallista peliä Los Pacosissa : matkailuhistoriallinen toimintaromaani*.  Karisto 1986
* *Hämeenlinnan olympialaiset 1952 : XV Olympiakisojen nykyaikainen 5-ottelu*.  Hämeen Sanomat, Hämeenlinna 1986
* *Töölön yhteiskoulu 1912–1987 : juhlakirja* / toimittaja: Pentti Pirhonen.  Karisto 1987
* *Suomi-neidon nurkkatanssit : dokumenttifiktioita 70-vuotiaan itsenäisen Suomen liepeiltä*.  Karisto 1988
* *Lehtineekerinä sodanjälkeisessä Suomessa*.  Karisto 1994

## Lähteet
* 
*Helka WebVoyage -teosluettelo

### Viitteet
Aeropos

**Aeropos** () oli antiikin Makedonian kuningas noin 500-luvun eaa. alkupuolella. Herodotos kertoo että Argaioksen isä oli Filippos I ja että Aeroposta seurasi kuninkaana hänen poikansa Alketas I.Junianus Justinus kertoo että Aeropos oli vasta lapsi kun hänen isänsä Filippos I kuoli. Justinus kertoo Aeropoksesta seuraavanlaisen anekdootin. Illyrialaiset hyökkäsivät Makedoniaan koska eivät voineet sietää että pieni lapsi oli kuninkaana. Aluksi illyrialaiset löivät makedonialaiset taistelussa. Makedonialaiset toivat tämän jälkeen kuninkaansa kehdossa taistelukentälle ja kantoivat häntä armeijansa takana. Nähdessään kuninkaansa makedonialaiset taistelivat suurella innolla ja kukistivat vastustajansa. Justinus kertoo että Aeroposta seurasi kuninkaana hänen poikansa Amyntas I.

## Lähteet
Alketas I (Makedonia)

**Alketas** () oli antiikin Makedonian kuningas noin 500-luvun eaa. puolivälissä. Herodotos kertoo että Alketasin isä oli Aeropos ja että Alketasta seurasi kuninkaana hänen poikansa Amyntas I. 

## Lähteet
Amyntas I

**Amyntas I** () oli antiikin Makedonian kuningas noin 540–498 eaa. Herodotos kertoo, että Amyntaksen isä oli Alketas ja että Amyntasta seurasi kuninkaana hänen poikansa Aleksanteri I. Junianus Justinus kertoo, että Amyntas oli kuninkaana samaan aikaan kuin Dareios I:n sotaretki Skyyttejä vastaan (noin vuonna 513 eaa.) Dareios määräsi Megabazoksen valtaamaan Traakian. Vallattuaan Traakian Megabazoksen lähettämät lähettiläät vaativat, että Amyntas luovuttaisi heille maata ja vettä osoittaakseen, että hän oli Dareioksen alamainen. Lisäksi Amyntaan piti luovuttaa panttivankeja. Herodotos ja Justinus kertovat, kuinka naisiksi pukeutuneet nuorukaiset murhasivat persialaiset lähettiläät heidän juhliessaan. Päästäkseen eroon persialaisista Amyntas lahjoi persialaisen kenraalin Bubareksen ja antoi tälle siskonsa Gygaian vaimoksi. Amyntas kuoli pian sen jälkeen kun persialaiset olivat lähteneet Makedoniasta.

## Lähteet
Jukka Tammi (pääjohtaja)

**Jukka Tammi** (s. 15. joulukuuta 1941) on toiminut Verohallituksen pääjohtajana 1990–2007. Koulutukseltaan hän on juristi, arvoltaan varatuomari.

Tammen ura verohallinnossa alkoi Turun lääninverotoimiston verotarkastajana vuonna 1965. Sen jälkeen hän on työskennellyt Lapin lääninverotoimistossa, Verohallituksessa, eduskunnan valtiovarainvaliokunnassa ja valtiovarainministeriön vero-osastolla osastopäällikkönä ja ylijohtajana.

Tammi jäi eläkkeelle 1. joulukuuta 2007.

## Nostokonejuttu
Syksyllä 1996 julkisuudessaan kerrottiin, että turkulaisen Nostokonepalvelu Oy:n epäiltiin kiertäneen suunnitelmallisesti veroja. Verohallituksen pääjohtaja Tammi oli osakkaana yhtiössä ja nostanut siitä osinkoina huomattavia summia. Keskusrikospoliisi aloitti esitutkinnan, jossa yhtiön johtoa epäiltiin verorikoksista ja Tammea sen avustamisesta.

Syyttäjä Tommi Teuri teki Nostokonepalvelun jutussa syyttämättäjättämispäätöksen – perusteltuaan ensin yksityiskohtaisesti, miksi jutussa hänen mielestään tulisi nostaa syyte verorikoksesta. Päätöksen jälkeen Teuri kertoi julkisesti tulleensa asiassa painostetuksi korkealta taholta. Teuri erotettiin myöhemmin virastaan sillä perusteella, että hänen käsittelyssään olevia juttuja oli päässyt vanhenemaan. Hän palasi Kankaanpään poliisipäälliköksi.

## Lähteet
Linda Zilliacus

**Linda Elvira Zilliacus** (o.s. **Gyllenberg**; s. 25. huhtikuuta 1977 Helsinki) on suomalainen näyttelijä. ja elokuusta 2025 lähtien Wasa Teaterin teatterinjohtaja. Hänen tunnetuin näyttelijän­suorituksensa on elo­kuvassa *[[Pahuus (elokuva)| Pahuus]]* (2003), jossa hän näytteli nais­pää­osan.

## Yksityiselämä

Zilliacus on naimisissa näyttelijä Tobias Zilliacuksen kanssa, ja heillä on kolme lasta. Linda Zilliacuksen sisar on dramaturgi Matilda Gyllenberg, ja heidän isoisänsä oli professori Helge Gyllenberg.

## Filmografia

* Stam1nan kappaleen ”Puolikas Ihminen” musiikki­video (2012)

## Lähteet

## Aiheesta muualla

* 
*
Juokslahti

**Juokslahti** on maalaiskylä valtatie 9:n varrella Jämsässä, noin 15 kilometriä keskustasta koilliseen lähellä Himosta. Alueella toimii useita yhdistyksiä, joiden lisäksi kylällä on oma koulu ja päiväkoti. Kylällä toimi aiemmin kioski ja myös baari nimeltä Jämsän-Äijän Maja (myöhemmin Kaurahattu), joka tuhoutui tulipalossa vuonna 1999, jonka johdosta se purettiin. Jyväskylän suurajojen yksi pikataival kulkee suoraan Juokslahden sydämessä. Lisäksi alueella sijaitsee Saunakylä. 

## Juokslahden Kyläkoulu
Juokslahdelle perustettiin ensimmäinen koulu vuonna 1891.

## Juokslahdella toimivia yhdistyksiä
* Juokslahden metsästysseura ry
* Juokslahti seura ry
* Juokslahden vanhempainyhdistys ry
* Jute - Juokslahden Tempaus ry

## Juokslahdella toimivia yrityksiä
* Majatalo Morva
* Ala-Katteluksen tila (Tilalla kasvatetaan alkuperäisrotuisia Kainuunharmaita. Tarjolla karitsanlihaa, taljoja ja käsityölankaa.)
* Hyvinvointikeskus Kukkaismäki 
* Luontopalvelu Erätaival
* Niemelä Group (Raskaan kaluston ja maatalouden voiteluaineet ja kunnossapitotuotteet)
* Tmi Zanniskan (Koiran & kissan ruokia ja tarvikkeita, trimmauspalveluita, siivouspalveluita)
* Saunakylä (Yleinen sauna ja ulkomuseo)
* Puusepänliike Puusuutari

## Lähteet

## Aiheesta muualla
*http://juokslahti.nettisivu.org/ 
*Rautiainen, Anne Mari: *Juokslahden kylän historiaa.* Jämsä: Juokslahden kyläyhdistys, 2001. .
*https://www.jamsa.fi
*https://www.jamsa.fi/kasvatus-ja-koulutus/varhaiskasvatus-ja-esiopetus/varhaiskasvatuspaikat/paivakodit/
*https://www.himosjamsa.fi/kohteet/juokslahti-vilusen-lintutorni/
*https://www.elavatkylat.fi/juokslahti/
*https://www.himosjamsa.fi/saunakyla/
Free (Stonen albumi)

**Free** on keravalaisen metalliyhtye Stonen livelevy, joka julkaistiin vuonna 1992. Levyn tuottivat Mikko Karmila ja Stone.

## Kappaleet
Kaikki kappaleet nauhoitettiin elo–syyskuussa 1992 Tavastialla, Lepakossa ja Rock-kinossa.

#
#
#
#
#
#
#
#
#
#
#
#
#
#
#
#

## Kokoonpano
* Janne Joutsenniemi – laulu, basso
* Roope Latvala – kitara
* Markku Niiranen – kitara
* Pekka Kasari – rummut

## Lähteet

## Aiheesta muualla
* 
*
MSL

**MSL** voi tarkoittaa seuraavia asioita:

*MySports League, Sveitsin jääkiekon kolmas sarjataso
*Mars Science Laboratory, Nasan Jet Propulsion Laboratoryn luotainmissio
*Maaseudun Sivistysliitto, suomalainen järjestö
**Suomen Maa- ja Sekatyöväen Liitto*, ammattiliitto (1945–1953, myöhemmin Maaseututyöväen Liitto)
* MSL, oik. Mathias Lauridsen, tanskalainen *Counter-Strike 2* -ammattilainen
Jamina

**Jamina** on suomalainen pornonäyttelijä. Jaminan ensiesiintyminen oli vuonna 2001 elokuvassa *Jamina & Friends*. Pornouransa lisäksi Jamina on esiintynyt eroottisena tanssijana ja esittänyt Sipe Santapukin säveltämää *Sillä mielellä* -musiikkikappaletta.

## Filmografia
* *Jamina & Friends* (2001)
* *Haluatko pornotähdeksi* (2003)
* *It's Me Candy* (2004)
* *Suomitytöt 1* (2005)
* *The Adventures of Mr Jack* (2006)
* *Sneaking on my sister*
* *Nordiska tjejer i onarerar* (bestseller sweden)
* *nordiska tjejer i uniform* (bestseller sweden)
* *Suomalaista teinipornoo 1*
* *[[Vares – yksityisetsivä|Vares]]* (2004)
* *Sex For money in Helsinki*
* *Hot Pussy Girls*
* *[[Uivelot (elokuva)|Uivelot]]* (2008)
* *Livestudio@Turkkusex* 2007 (2007)
* *Spermaa, spermaa* (production 69)
* *Chillygirls* (exxep production)
* *I Vädurens Tecken* (Max´s)
* *En svensk blondins vilda sexliv* (Bestseller sweden)
* *Spyteam-vakoilijat* (Radical production)
* *8 Svenska Sex Nr 12*  (Cintra försaljnings AB)
* *Ron Jeremy Fucking In Finland* (2009)
* *The Best Of Jeppe - Suomen Kovin Kalu!* (2009)
* *Nya Porrstjärnor 3* (Max's)
* *syster Bettans Sex Rehabilitering* (Swedish erotica)
* *Lesbiska Guldkor*n (Swedish erotica)
* *Swedish Girls Sex Fantasies* (Swedish erotica)
* *Den Svenska Synden* (Empire Sweden)

## Lähteet

## Aiheesta muualla
* 
* Eve Rasku: Mitä pornotyöläinen ajattelee?, Aviisi 13/2010
Spirit – villi ja vapaa

**Spirit – villi ja vapaa** on vuonna 2002 valmistunut piirroselokuva. Sen ovat ohjanneet Kelly Asbury ja Lorna Cook. Musiikin on säveltänyt Hans Zimmer sekä englanninkielisessä versiossa laulanut Bryan Adams. Elokuva oli Oscar-ehdokkaana.

Spiritistä on julkaistu animaatiosarja Netflix-suoratoistopalvelussa vuosina 2017–2019, ja tästä sarjasta on tekeillä pitkä elokuva.

## Juoni

Tarinan päähenkilö, tai päähahmo, on 1800-luvun Amerikan villissä lännessä varttunut uljas mustangiori Spirit, joka jo nuorena kasvaa laumansa vastuuntuntoiseksi johtajaksi. Kun uteliaisuus ajaa Spiritin ihmisten pariin, armeijan eversti vangitsee sen ja yrittää taltuttaa orin väkivalloin ratsuväen palvelukseen. Samainen armeija on vanginnut myös intiaaninuorukaisen nimeltä Pikku Puro. Hevonen ja intiaanipoika ystävystyvät ja onnistuvat yhdessä pakenemaan vapauteen. Intiaanien reservaatissa Spirit kohtaa myöhemmin myös sydämensä valitun, Sade-tamman. Hetken aikaa Spirit elää intiaanien parissa, kunnes Pikku Puro ymmärtää, ettei Spiritiä voi koskaan kesyttää. Juuri, kun Spirit ja Sade ovat saaneet vapautensa, intiaanikylään hyökkäävät saman armeijan joukot joiden parissa Spirit oli vankina. Pikku Puro ja Sade hyökkäävät everstin kimppuun, mutta tämä ampuu Sadetta ja tamma putoaa virtaavaan koskeen. Spirit syöksyy Sateen perään ja onnistuu pelastamaan tämän. Sade ei kuitenkaan pysty liikkumaan luodin takia ja Spirit jää tamman vierelle peläten tämän kuolevan. Spirit saadaan uudestaan kiinni ja viedään rautatietyömaalle. Pikku Puro onnistuu vapauttamaan Spiritin ja seuraa hurja ajojahti läpi aavikon. Lopulta eversti luopuu jahdista ja jopa estää kersanttia ampumasta Spiritin. Pikku Puro vie Spiritin parantuneen Sateen luokse ja yhdessä hevoset pääsevät palaamaan Spiritin kotiin sen oman lauman luo.

## Ääninäyttelijät

## Lähteet
* 

### Viitteet

## Aiheesta muualla
*